కొండగుహలో కొలువైన శివుడు..
కొండగుహలో కొలువైన శివుడు
Fri, Oct 18, 2013, 07:22 PM
శివుడిని కైలాసనాథుడని చెప్పుకుంటున్నప్పటికీ, భక్తులు తన కోసం ఎక్కడైతే ధ్యానం చేస్తుంటారో ఆయన అక్కడే ఎక్కువగా కనిపిస్తుంటాడు. ఈ నేపథ్యంలోనే ఆయన కొండకోనల్లోను ... వాగువంకల్లోను దర్శనమిస్తూ వుంటాడు. ఆయన ఆవిర్భవించిన ప్రదేశాలలో ఆనందింపజేసేవి కొన్నయితే, అన్వేషణకి అందనవి ఎన్నో వున్నాయి. కష్టతరమైన అలాంటి అన్వేషణ ద్వారా వెలుగులోకి వచ్చిన క్షేత్రంగా 'అక్కమహాదేవి' గుహలు కనిపిస్తుంటాయి.
శ్రీశైల పర్వత శ్రేణుల్లో ఒక భాగంగా ... కృష్ణా తీరంలో ఈ క్షేత్రం దర్శనమిస్తుంటుంది. 12 వ శతాబ్దానికి చెందిన అక్కమహాదేవి శివ భక్తురాలు. బాల్యం నుంచి శివారాధన తప్ప ఆమెకి మరేమీ తెలియదు. శ్రీశైల మల్లికార్జునుడిని తన భర్తగా భావించి, నిరంతరం ఆయన నామస్మరణం చేస్తూ ఆయనలోనే ఐక్యమైపోయింది. అక్కమహాదేవి గుహలకు చేరుకోవాలంటే, కృష్ణా నదిలో పడవ ప్రయాణం చేయవలసి వుంటుంది.
ఈ ప్రయాణం మరిచిపోలేని మధురమైన అనుభూతిని కలిగిస్తుంది. తీరా అక్కమహాదేవి గుహల దగ్గరికి వెళ్లిన తరువాత ఎంతటి వారైనా ఆశ్చర్యపోకమానరు. ఆ కొండలు ... ఆ గుహలు చూడగానే, ఇప్పుడే ఈ ప్రాంతం ఇంత అరణ్యంగా వుంటే అప్పట్లో మరెంత భయంకరంగా వుండేదోననిపిస్తుంది. అసలు ఈ ప్రదేశానికి ఆమె ఎలా వచ్చిందో ... చీకటి గుహలో శివారాధన ఎలా చేసిందోనని అంతా ఆలోచనలో పడతారు.
ఆమె ఆరాధన కోసం ఆవిర్భవించిన శివలింగం నేటికీ ఇక్కడ పూజలు అందుకుంటోంది. అక్కమహాదేవి వంటి మహాభక్తురాలు పూజించిన స్వయంభువు శివలింగాన్ని దర్శించడాన్ని అంతా అదృష్టంగా భావిస్తుంటారు. మహాదేవుడు అనుగ్రహాన్ని ... అక్కమహాదేవి ఆశీస్సులను కోరుతూ వెనుదిరుగుతారు.
kondaguhalo koluvaina shivudu..
kondaguhalo koluvaina shivudu
Fri, Oct 18, 2013, 07:22 PM
shivudini kailasanathudani cheppukuntunnappati, bhaktulu tana kosam ekkadaithe dhyanam chestuntaro aayana akkade ekkuvagaa kanipistuntaadu. ee nepathyamlone aayana kondakonallonu ... vaaguvankallonu darsanamistuu vuntaadu. aayana aavirbhavinchina pradesaalalo anandimpajesevi konnayithe, anveshanaki andanavi enno vunnayi. kashtataramaina alanti anveshana dwara veluguloki vachina kshetramgaa 'akkamahadevi' guhalu kanipistuntaayi.
srisaila parvata shrenullo oka bhagamga ... krishna teeramlo ee kshetram darsanamistuntundi. 12 va sataabdaaniki chendina akkamahadevi shiva bhakturaalu. balyam nunchi sivaaraadhana tappa aameki maremi teliyadu. srisaila mallikaarjunudini tana bhartagaa bhavinchi, nirantaram aayana naamasmaranam chestu aayanalone aikyamaipoyindi. akkamahadevi guhalaku cherukovalante, krishna nadilo padava prayaanam cheyavalasi vuntundi.
ee prayaanam marichipoleni madhuramaina anubhootini kaligistundi. tiiraa akkamahadevi guhala daggariki vellina taruvaata enthati varaina aascharyapokamaanaru. aa kondalu ... aa guhalu chudagaane, ippude ee praantam inta aranyamgaa vunte appatlo marenta bhayankaramgaa vundedonanipistundi. asalu ee pradesaaniki aame ela vachindo ... cheekati guhalo sivaaraadhana ela chesindonani antaa aalochanalo padataaru.
aame aaraadhana kosam aavirbhavinchina sivalingam netiki ikkada poojalu andukuntondi. akkamahadevi vanti mahaabhakturaalu poojinchina swayambhuvu sivalingaanni darsinchadaanni antaa adrushtamgaa bhaavistuntaaru. mahadevudu anugrahaanni ... akkamahadevi aasheessulanu korutu venudirugutaaru.